"狱箴"是唐代张说创作的一篇散文.狱箴作品原文 狱箴 官有决曹,掌兹法狱.匪惟议罪,亦以防欲.所贵仁恕,非矜窘束.吏苟吹毛,人安措足?古之为主,是戒是勖.茫茫率土,蠢蠢群生.贤愚中杂,真伪相倾.若鱼之骇,如鸟之惊.不能无犯,宜持以平.或大或小,时重时轻.无以快志,斯乎得情.孰曰非重?国之政令.孰曰非轻?人之性命.虐则招咎,宽则纳庆.宜慎宜恤,可畏可敬.为狱则固,为牢则幽.晨严管钥,夜密更筹.寂寂圜土,累累系囚.求食摇尾,见吏垂头.自昔立各,此为非所.逼隘狭室,欹倾漏宇.冬有祁寒,夏多隆署.焉可失入?焉可妄处?勿谓无妨,勿谓无伤.匹妇含怨,三年亢阳,匹夫结愤,六月飞霜.可以安危,可以兴亡.敢告司宪,无轻国章. [1] 狱箴作者简介 张说(667 - 730),唐文学家.字道济,一字说之,洛阳人.武后时授太子校书,曾流放钦州.中宗时任黄门侍郎等职.玄宗时任中书令,封燕国公.除作诗外,又擅长文辞,与当时苏颋(袭封许国公)齐名,并称为"燕许大手笔".著作有"张燕公集". [2] 参考资料 1. 王水照. 传世藏书.集库.总集 7-12 全唐文 1-6[M]. 海口:海南国际新闻出版中心,第1609页 2. 本书编委会编,唐诗观止 上,学林出版社,2015.08,第54页